मेरे ख्याल से ये एक वाजिब चिंता है. आज के दौर में युवाओं का किताबों से ध्यान हटकर इलेक्ट्रॉनिक डिवाइसेज की तरफ जा रहा है. इस समस्या को हल करने का एकमात्र तरीका ये है कि बचपन से ही माता-पिता और प्राइमरी स्तर के शिक्षकों को किताबें पढ़ने का जज्बा पैदा करना चाहिए. जब तक हम इसको प्राथमिक स्कूल के स्तर पर सुनिश्चित नहीं कर पाएंगे, यह बहुत मुश्किल होगा. क्योंकि जो नया माध्यम है, इंटरनेट और मोबाइल का...वहां से आने वाली सूचनाओं के लिए हमें कम कोशिश करनी पड़ती है और पुस्तक को पढ़ने के लिए हमें ज्यादा प्रयास करना पड़ता है. इसलिए इसमें कोई आश्चर्य नहीं कि युवा पीढ़ी का रुझान इलेक्ट्रॉनिक डिवाइसेज की तरफ ज्यादा है, पर इसे उलटना बहुत जरूरी है और इसके लिए मैंने जो तरीका बताया, उस पर काम करना बहुत जरूरी है.